text: L'Orquestra Simfònica del Mediterrani ofereix el Concert d'Any Nou a l'Ateneu – Les Bandes de Música
  L'Orquestra Simfònica del Mediterrani ofereix el Concert d'Any Nou a l'Ateneu
  L'Ateneu Mercantil de València acollirà a principis de 2021 el tradicional Concert d'Any Nou que enguany estarà a càrrec de l'Orquestra Simfònica del Mediterrani que dirigeix Juan Antonio Ramírez.
  Un concert que tindrà dues sessions: la primera se celebrarà el dissabte 2 de gener a les 19 hores i la segona al dia següent, diumenge 3, a les 12h del matí. En esta ocasió, i degut a les restriccions sanitàries derivades de la pandèmia, el saló d'actes tindrà un aforament del 50% Juan Antonio Ramírez es posarà al capdavant d'esta formació per a afrontar un repertori en el qual no faltaran les peces més escoltades en els concerts d'Any Nou de Viena.
  L'Orquestra porta molts anys oferint concerts junt a directors i solistes del panorama nacional i internacional. En el camp de la lírica ha actuat en el Taller d'Òpera del Palau de la Música, en el Festival Puccini de València i en el Festival d'Òpera de Castelló i també ha abordat el gènere de la sarsuela.
  A més a més, eixe mateix diumenge 3 de gener, però per la vesprada, l'Ateneu acollirà un concert d'àries en el qual es podran escoltar obres de grans compositors italians com ara Verdi, Rossini, Puccini, Vivaldi… així com cançons napolitanes interpretades per un trio de cordes, tenor i soprano.
  L'Alqueria Julià acollirà el cicle de concerts 'Música a la Llum'
  Júlia Cruz dirigeix la Jove Orquestra de la Generalitat Valenciana a Castelló
  El Festival "Feretes i Cançonetes" del Palau de la Música es podrà veure per À Punt Televisió i les xarxes socials